CELEX: 62017CB0315
Language: hr
Date: 2018-03-22 00:00:00
Title: Predmet C-315/17: Rješenje Suda (šesto vijeće) od 22. ožujka 2018. (zahtjev za prethodnu odluku koji je uputio Juzgado Contencioso-Administrativo n° 2 de Zaragoza – Španjolska) – Pilar Centeno Meléndez protiv Universidad de Zaragoza (Zahtjev za prethodnu odluku — Direktiva 1999/70/EZ — Okvirni sporazum o radu na određeno vrijeme koji su sklopili ETUC, UNICE i CEEP — Članak 4. — Načelo nediskriminacije — Sustav horizontalnog napredovanja — Odobravanje dodatka plaći — Nacionalni propis kojim se isključuju privremeni službenici — Pojmovi „uvjeti zapošljavanja” i „objektivni razlozi”)

4.6.2018   
            
            
               HR
            
            
               Službeni list Europske unije
            
            
               C 190/3
            
         Rješenje Suda (šesto vijeće) od 22. ožujka 2018. (zahtjev za prethodnu odluku koji je uputio Juzgado Contencioso-Administrativo no 2 de Zaragoza – Španjolska) – Pilar Centeno Meléndez protiv Universidad de Zaragoza
   (Predmet C-315/17) (1)
   
   ((Zahtjev za prethodnu odluku - Direktiva 1999/70/EZ - Okvirni sporazum o radu na određeno vrijeme koji su sklopili ETUC, UNICE i CEEP - Članak 4. - Načelo nediskriminacije - Sustav horizontalnog napredovanja - Odobravanje dodatka plaći - Nacionalni propis kojim se isključuju privremeni službenici - Pojmovi „uvjeti zapošljavanja” i „objektivni razlozi”))
   (2018/C 190/03)
   Jezik postupka: španjolski
   
      Sud koji je uputio zahtjev
   
   Juzgado Contencioso-Administrativo no 2 de Zaragoza
   
      Stranke glavnog postupka
   
   
      Tužitelj: Pilar Centeno Meléndez
   
      Tuženik: Universidad de Zaragoza
   
      Izreka
   
   Članak 4. stavak 1. Okvirnog sporazuma o radu na određeno vrijeme, sklopljenog 18. ožujka 1999. koji se nalazi u Prilogu Direktivi Vijeća 1999/70/EZ od 28. lipnja 1999. o Okvirnom sporazumu o radu na određeno vrijeme koji su sklopili ETUC, UNICE i CEEP, treba tumačiti na način da mu se protivi nacionalni propis, kao što je onaj o kojemu je riječ u glavnom postupku, prema kojemu se sudjelovanje u sustavu horizontalnog napredovanja upravnog i tehničkog osoblja Sveučilišta u Zaragozi (Španjolska) i, prema tome, povlastica dodatka plaći, koju se stječe sudjelovanjem u tom sustavu, ograničava samo na dužnosnike i stalno ugovorno osoblje, uz isključenje, među ostalim, osoba koje su zaposlene kao privremeni službenici.
   
      (1)  SL C 269, 14. 8. 2017.